הסמל הנוכחי של ורשה
 הסמל של ורשה העתיקה ממוקם על כריכת הספר "Regestrum proventuum et expensorum civitatis antiq [ue] varsaviae" משנת 1652
 בת הים במרכז העיר העתיקה של ורשה
 בת הים על נהר הוויסלה
 בת הים בווידוקט סטניסלב מרקיביץ'
 בת הים מאת וויצ'ך צ'רובש
 בת הים מאת יז'י צ'וג'נאקי
**בת הים של ורשה** (בפולנית: **Syrenka Warszawska**) היא סמל של ורשה, המופיע בסמל העיר וכן בפסלים וציורים.

אטימולוגיה
----------

סירנקה *(*syrenka*)* הפולנית קשורה לסירנה, אבל קרובה יותר לבתולת מים מתוקים בשם מלוסינה.

מקור
----

בסמל ורשה מ-1390 הוצג בעל חיים עם רגלי ציפור ופלג גוף עליון מכוסה בקשקשי דרקון. לחותם 1459 היו מאפיינים נשיים, פלג גוף עליון של ציפור, ידיים אנושיות, זנב דג ורגלי ציפור וטפרים. בתולת ים הופיעה לראשונה בסמל בשנת 1622. מקור ההשראה לסמל כנראה בספר Physiologus מהמאה ה-2.

האגדה על בת הים של ורשה
-----------------------

על בת הים מסופרות מספר אגדות. ספרות העיר ומדריכי הטיולים אומרים שבתולת ים עצרה על גדת נהר ליד העיר העתיקה. דייגים הבחינו בגלים שנוצרו, ברשתותיהם שהסתבכו ודגיהם ששוחררו. הם תכננו ללכוד את האחראי, ואז שמעו את שירת בת הים והתאהבו. סוחר עשיר לכד וכלא את בת הים. כששמעו את זעקותיה, הצילו אותה הדייגים. מאז, בתולת הים, חמושה בחרב ובמגן, מוכנה לסייע בהגנה על העיר ותושביה.

לפעמים אגדה זו מורחבת ומספרת שבת הים הקטנה בקופנהגן היא אחותה של בת הים ורשה  והן הלכו מהים הבלטי לדרכים נפרדות.

לפי סיפור אחר היא עזרה לנסיך שאבד במהלך מסע ציד והוא ייסד את העיר לכבודה.

אנדרטאות ופסלים של בת הים ורשה
------------------------------

### שוק העיר העתיקה

הפסל בכיכר העיר העתיקה של ורשה שיצר הפסל הוורסובי קונסטנטי הגל.

במקור (1855–1928) ומאז שנת 2000 הוא עומד בשוק. בזמנים אחרים הוא הועבר למקומות שונים בוורשה. בשנת 2008 הפסל המקורי עשוי אבץ ברונזה נלקח מהשוק לצורך עבודות תחזוקה. הפסל היה במצב גרוע מאוד עקב נזק מכני ומעשי ונדליזם רבים. המקור המתוקן הועבר למוזיאון ורשה, והוחלף בעותק של בית היציקה Jacek Guzera ב-Dąbrowie ליד קילצה .

### Powiśle

פסל זה, עשוי סגסוגת ברונזה, הוקם באפריל 1939 ב- Powiśle ליד נהר הוויסלה. הפסלת היא לודוויקה ניטשובה, והפסל הוצג על ידי המשוררת קריסטינה קראהלסקה. במקור, תוכנן פסל זכוכית בגובה 20 מטר שיוצב על עמוד באמצע הוויסלה. מסיבות כלכליות נזנח הרעיון הזה, ונבחר פתרון צנוע יותר - פסל מוקף דגים ושחפים, שאמור היה לקום במזרקה.

האנדרטה לא הייתה ברשימת החפצים שיועדו על ידי הגרמנים לפירוק, היא גם הייתה מהבודדות ששרדו את מלחמת העולם השנייה ללא נזק גדול.

בסתיו 2006 נוסף לוח כסף של ה- Virtuti Militari לאנדרטה לגנרל סיקורסקי שזכה לה כהוקרה על הגנתו על ורשה בספטמבר 1939.

### דרך מרקיביץ'

בשנת 1905 פסל בתולת ים של יאן ווידיגה הוקם על דרך סטניסלב מרקייביץ' ברחוב Karowa.

### פסל באולם הישיבות הראשי של הפרלמנט הפולני, ה-Sejm

בתולת ים שעוצבה על ידי אלכסנדר ז'ורקובסקי בשנת 1947 נחרתה על מגן על חזהו של פסל של נשר הממוקם באולם הישיבות הראשי של הפרלמנט הפולני, ה-Sejm .

### רחוב אינז'ניירסקה

בתולת הים הזו נמצאת מעל הכניסה למחסן החשמלית לשעבר ברחוב אינזיניירסקה 6.

### תבליט ברחוב קטוביץ'

תבליט של וויצ'ך צ'רבוש ממוקם בבניין של בית ספר מס' 77 בפינת הרחובות Katowicka ו-Zwycięzców ב- Saska Kępa.

### רחוב גרוכובסקה

בתולת הים הזו נמצאת מול המשרד המחוזי של רובע ורשה של פראגה-פולודני ברחוב גרוכובסקה 274, והיא נוצרה על ידי יז'י צ'ונאקי. הוא עמד במקור בסאסקה קפא, מול קולנוע סאווה.

### ארמון התרבות והמדע

בראש ארמון התרבות והמדע, על כל לוח שעון (שנוספו לפני חגיגות המילניום בשנת 2000), מופיעה בת הים של ורשה. 

### מחוץ לוורשה

מזרקת זיכרון של בתולת הים ורשה בעלת צורה דומה לאנדרטה ב-Powiśle ממוקמת בכיכר המרכזית של Bielsko-Biała. היא נוצרה בשנת 1954 על ידי Ryszard Sroczyński .

גלריה
-----

* בת ים בסייםבת ים בסיים
* בת ים ברחוב אינז'ניירסקהבת ים ברחוב אינז'ניירסקה
* בת הים של ורשה על עמוד השער של ספר החשבונות של ורשה העתיקה משנת 1609בת הים של ורשה על עמוד השער של ספר החשבונות של ורשה העתיקה משנת 1609
* בת הים של ורשה על עמוד השער של ספר החשבונות של ורשה העתיקה משנת 1599בת הים של ורשה על עמוד השער של ספר החשבונות של ורשה העתיקה משנת 1599
* בת הים של ורשה על עמוד השער של ספר החשבונות של ורשה העתיקה משנת 1602בת הים של ורשה על עמוד השער של ספר החשבונות של ורשה העתיקה משנת 1602
* תמונה של הסמל בעיתון קוריור ורשבסקי מ-1845תמונה של הסמל בעיתון קוריור ורשבסקי מ-1845
* סמליל של ורשהסמליל של ורשה

ראו גם
------

* בת הים הקטנה בקופנהגן

קישורים חיצוניים
----------------

ויקישיתוף מדיה וקבצים בנושא **בת הים של ורשה** בוויקישיתוף
* המטאדור ובת הים: סיפור של פיקאסו ושלום עולמי

הערות שוליים
------------

1. ↑  "Warsaw legends". *Warsaw Tour/Fall in love with Warsaw*. Warsaw Tourist Office. אורכב מ-המקור ב-2014-10-06. נבדק ב-2014-10-02. Ever since, the Mermaid, armed with sword and shield, has been ready to help protect the city and its residents
2. ↑  "Syrenka Warszawska". *www.suerteprzewodnicy.pl* (בפולנית). 2023-04-15. נבדק ב-2023-04-27.
3. ↑  "The Story of Syrenka - Symbol of Warsaw". *In Your Pocket*. In Your Pocket. נבדק ב-2014-10-02. Miraculously, a mermaid emerged and guided the prince to safety by firing burning arrows into the sky. Warsaw was founded out of gratitude, and the mermaid adopted as its emblem.
4. ↑  "Monument to the Mermaid". *monuments-remembrance.eu*. נבדק ב-2020-03-29.
5. ↑  User: TenKobuz (2014-06-10). "Palac Kultury i Nauki Detal 80 30017.jpg". *Wikimedia*. Wikimedia. נבדק ב-2014-12-30. `{{cite web}}`: `|last=` has generic name (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 301950368
* WorldCat (עם VIAF): 301950368

 |